Saimme selkeät ohjeet, miten pääsemme asunnolle. Isäntä oli kadulla odottamassa meitä ja tarjoutui kohteliaasti kantamaan laukkumme ylös rappusia. Hän esitteli meille asuntoa ja näytti kädestä pitäen, miten kodinkoneet toimivat. Hän myös tarjosi meille viiniä ja aamupalan. Luiz suositteli meille nähtävyyksiä yms. ja neuvoi, miten käyttää maanalaista ja muita kulkuvälineitä.

Asunto sijaitsi kävelymatkan päässä keskustasta ja julkiset kulkuvälineet kulkivat aivan vierestä.

Voimme lämpimästi suositella asuntoa toimivuuden ja keskeisen sijainnin kannalta. Isäntä oli erittäin ystävällinen.

Liikuntarajoitteisella voi olla vaikeuksia jyrkissä rapuissa, koska asunto sijaitsi toisessa kerroksessa.

Tyytyväiset matkailijat Saara, 15v, ja isoäiti Liisa.